DECRETO 176/2022, do 20 de outubro, polo que se aproba o cambio de titularidade a prol do Concello de Mondariz duns treitos antigos das estradas PO-254 e PO-262, do treito inicial da estrada PO-261, dunhas sendas peonís da estrada PO-262 e da estrada PO-431 na súa totalidade, xunto coa súa franxa de dominio público viario, así como do dominio público viario, con excepción da calzada e das beiravías, do treito final da estrada PO-262.
Consellería de Infraestruturas e Mobilidade — III. Outras disposicións — 02/11/2022

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados mediante decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Mondariz presenta un escrito á Axencia Galega de Infraestruturas en que manifesta o seu interese na transferencia de titularidade ao seu favor dos seguintes treitos de estradas autonómicas:
– Treito inicial da PO-261 do p.q. 0+000 ao 0+490.
– Treitos antigos das estradas PO-254 e PO-262.
– Treito final da PO-262 do p.q. 3+520 ao 3+750.
– Senda peonil na estrada PO-262.
– Estrada PO-431 na súa totalidade.
A Axencia Galega de Infraestruturas, de acordo cos informes emitidos polos servizos competentes, formula proposta favorable á transferencia de titularidade dos treitos definidos no artigo 1.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día vinte de outubro de dous mil vinte e dous,
Artigo 1
Aprobar o cambio de titularidade a prol do Concello de Mondariz duns treitos antigos das estradas PO-254 e PO-262, do treito inicial da estrada PO-261, dunhas sendas peonís da estrada PO-262 e da estrada PO-431 na súa totalidade, xunto coa súa franxa de dominio público viario:
Aprobar o cambio de titularidade do dominio público viario, con excepción da calzada e das beiravías, correspondente ao seguinte treito:
Modificar, en aplicación do artigo 10.6.a) da LEG, o Catálogo da Rede autonómica de estradas de Galicia, aprobado mediante o Decreto 100/2021, do 24 de xuño, no sentido de reflectir nel o cambio de titularidade do treito inicial da PO-261 e a eliminación da estrada PO-431, así como o cambio de denominación da estrada PO-252, que quedaría do seguinte xeito:
O documento do catálogo e as súas modificacións posteriores poderán consultarse na páxina web da Consellería de Infraestruturas e Mobilidade:
https://infraestruturasemobilidade.xunta.gal/estradas/rede-autonomica/raega
Artigo 2
De acordo co establecido no artigo 9.6 da Lei 8/2013, do 28 de xuño, de estradas de Galicia, os cambios de titularidade serán efectivos ao día seguinte da publicación deste decreto no Diario Oficial de Galicia.
A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Esta acta de entrega e os seus planos poderán consultarse na páxina web da Consellería de Infraestruturas e Mobilidade:
https://infraestruturasemobilidade.xunta.gal/estradas/rede-autonomica/raega
Artigo 3
Correspóndenlle ao Concello de Mondariz, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidere corresponderlle como nova Administración titular das vías transferidas.
Disposición derradeira
O presente decreto producirá efectos desde o día seguinte á súa publicación no Diario Oficial de Galicia.
Santiago de Compostela, vinte de outubro de dous mil vinte e dous